

Názov projektu: **Križovatka kultúrneho dedičstva v česko-slovenskom pohraničí**

Fond malých projektov je financovaný z Európskeho fondu regionálneho rozvoja v rámci Programu Interreg Slovensko - Česko 2021-2027

Fond malých projektov je podporovaný v priorite:

2.2. Kultúra a cestovný ruch

|  |  |
| --- | --- |
| Celková výška oprávnených výdavkov: | 45 546,68 € |
| Spolufinancovanie zo zdrojov EÚ (EFRR): 80% z rozpočtu malého projektu | 36 437,34 € |
| Spolufinancovanie zo zdrojov štátneho rozpočtu SR - len slovenskí žiadatelia - 12%: | 5 465,60 € |
| Vlastné zdroje spolufinancovania: SR - 8%, ČR - 20% | 3 643,74 € |

***Začatie realizácie aktivít - 01.07.2025***

***Koniec realizácie aktivít - 30.06.2026***

Projekt je zameraný na zachovanie kultúrnych tradícií, inšpirovanie sa partnerom a výmeny kultúrnych tradícií v prihraničnom regióne medzi sebou. Cieľom projektu je podpora tradícií, zachovanie ľudovej slovesnosti a uchovávanie tradícií mladšej generácií. Kultúrne výmeny podujatí, prevzatie si tradícií od partnera a vytvorenie komplexnej ponuky prispejú k naplneniu zámeru projektu a zvýšeniu návštevnosti pohraničia. Projekt je zameraný na obstaranie veľkého stanu pre návštevníkov a účinkujúcich ako aj cezhraničné výmeny kultúrnych podujatí, ktoré si partneri vymenia medzi sebou a stanú sa programovou štruktúrou organizovania aktivít na každý rok. Vytvoríme expozíciu strečianských tradícií, ktorá ako putovná výstava bude prezentovaná v jednotlivých obciach združenia po dobu realizácie. Projektové aktivity budú prebiehať v jednotlivých obciach Združenia Stonávka a v obci Strečno.

Cieľ: Nakoľko cieľ je zameraný na prepojenie kultúrnych tradičných podujatí medzi partnermi, projekt sa nedá bez cezhraničnej spolupráce zrealizovať. Projektové aktivity podporujú cezhraničné väzby, výmenu zručnosti, ochranu kultúrneho dedičstva a odovzdávania si skúseností, ktoré budú praktikovať do ďalej spolupráce. Realizácia projektu spustila lavínu nových projektových zámerov, ktorými sa partneri projektu inšpirovali počas konferencie Euroregiónu Beskydy. Vďaka spoločným aktivitám sa podporí rozvoj pohraničia, zvýši sa a zviditeľní obec Strečno a Mikroregión Stonávka, nakoľko sa vytvorí spoločná programová štruktúra kultúrnych podujatí a tým aj návštevnosť pohraničia. Zvýšená návštevnosť prispeje k ekonomickému rastu hraničnej oblasti a prestíže. Získané skúsenosti z projektu prinesú svoje ovocie pri realizácií ďalších podujatí a vzájomné učenie prispeje ku skvalitňovaniu organizácie kultúrnych podujatí s cieľom zachovania kultúrneho dedičstva a skvalitňovania kultúrneho zázemia.

Hlavné aktivity:

1. Projektový tím

Vytvoril sa projektový tím zo zamestnancov na oboch stranách, ktorý bude dohliadať na realizáciu projektu.

1. Skvalitnenie kultúrneho zázemia v obci Strečno

Zámerom projektovej aktivity je obstaranie zastrešenia - stanu o rozmeroch 9m x 18m.

Súčasťou stanu bude aj obstaranie 21 setov na sedenie.

1. Medzinárodná súťaž Forest MAN

Podujatie pre amatérskych drevorubačov československého pohraničia, ktorí budú súťažiť v 6 disciplínach. Bude sa konať v obci Strečno.

1. Rozprávkové bytosti v pohraničí ožívajú

Umelecké školy z pohraničia si nacvičia dve klasické české a dve slovenské rozprávky. Verejnosť bude hádať o akú rozprávku ide, aké posolstvo nám chce klasická ľudová rozprávka povedať. Podujatie sa bude konať v areáli OÚ v Strečne.

1. Tradičné jesenné varenie lekváru

Aktivita je rozdelená na dve súvisiace časti. Projektová aktivita bude spájať seniorov z pohraničia, pri ktorých seniori zo Strečna budú odovzdávať českému partnerovi tradičný recept varenia lekváru. Pôjde o workshop, ktorý sa uskutoční v obci Řeka. V obci Třanovice v ČR sa počas farmárskych trhoch uskutoční aj súťaž vo varení lekváru, na ktorom sa zúčastní seniorský klub zo Strečna.

1. Medzinárodné folklórne slávnosti „Strečianské spevy sa dolinou ozývajú“

Cieľom jednodňovej projektovej aktivity je prezentácia kultúrneho dedičstva v podobe folklórnych piesní, ktoré dýchajú tajomstvom spoločných tradícií. Slávnosti, ktoré sa uskutočnia v obci Strečno budú realizované prvýkrát a sú inšpirované udržiavaním folklórnych tradícií partnera Mikroregiónu Stonávka. Folklórnych slávností sa zúčastnia tri FS skupiny zo SR a dve z ČR.

1. Výstava ku folklóru a tradíciám pohraničia „Poklady pohraničia“

Projektová aktivita bude venovaná spracovaniu podkladov ku tradícií a folklóru československého pohraničia, ktorá bude zhmotnená v podobe 10 tvrdených tabúľ v rozmere 700 x 100 cm.

Výstava bude putovať po jednotlivých obciach Združenia Stonávka. V každej obci bude výstava cca 1 mesiac, nakoľko združenie je tvorené 10 obcami. Po ukončení putovnej výstavy budú v závere projektu tabule premiestnené do obce Strečno, kde budú súčasťou stálej exteriérovej výstavy pod zastrešením

Súvisiace weby:

[www.erbbk.eu](http://www.erbbk.eu)

[www.sk-cz.eu](http://www.sk-cz.eu)

